rlitschk/wikidir huggingface dataset:
Pierre-Auguste Renoir (* 25. Februar 1841 in Limoges; † 3. Dezember 1919 in Cagnes, faken blots Auguste Renoir nöömt) weer en franzöösch Maler ut den Impressionismus. Renoir wurr as Kind ut en Familie vun de Arbeiterklass boren. Sien Vader weer Snieder un sien Moder Tosniederin. As Pierre-Auguste dree Johr old is (1845), truck de Familie nah Paris un funn en Ünnerkunft dicht bi de Louvre, dat damals nich blots Museum weer, sonnern dor geev dat ok Büros un Wahnrüüm. Mit 13 Johren hett Renoir en Lehre as Porzellanmaler antreden. Mit 15 Johren weer he all so good, dat hüm de Manufaktur anspröökfull Malerarbeiten anvertruen de, de sonst de erfohren Porzellanmalers vörbehollen weern. Vun sien Lohn kunn he eegenstännig leven un sogor sien Öllern wat afgeven. Um disse Tiet hemm sück aber de machinsch Druckverfohren för Porzellan dörsett un de Manufaktur muss dichtmaken, as he 17 Johr old weer. Renoir muss nu sien Levensünnerholt mit dat Bemalen vun Weihers un Markisen un dem Kolorieren vun Wapen bestrieden. 1861-1864 studeer Renoir Maleree in de Klass vun de Swiezer Maler Charles Gleyre. Bald aber hett he sück anner künstlerisch Vörbiller as sien Lehrer söcht, nämlich Gustave Courbet un Diaz de la Pena, de
Teton betekent Teton (Lakota), Indianerstamm ut Noordamerika, Teton, Oort in Idaho, USA, Teton, Oort in South Dakota, USA, Teton Range, Bargen in de Rocky Mountains von Wyoming, USA, Grand Teton, Barg in de Teton Range, Wyoming, USA, Teton River, Stroom in Idaho, USA, de in’n Henrys Fork münnt, Teton River, Stroom in Montana, USA, de in’n Marias River münnt. Kiek ok bi: Teton County. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. De Iesentiet is en Tietöller vun de Prähistorie (de Tiet, ut de dat nix gifft, wat opschreven is). Se hett anfangen, as de Lüüd dat rutkregen hebbt, woans dat geiht mit dat Maken vun dat Iesen. Dorvör hebbt se in de Steentiet man blots Warktüüch ut Steen hatt un later in de Bronzetiet eenfache Warktüüch ut Bronze. De Iesentiet duur vun circa 800 v. Chr. bet circa 100 v. Chr. In Grekenland füng dat al üm 1000 v. Chr. rüm dormit an. De Lüüd harrn nu markt, dat een ut Iesen ok bannig vele schöne Saken maken kunn. Dat weer Warktüüch för de Buren, de de Arbeed lieker maken doot, avers ok Wapen, womit se ehrn Nober erslagen kunnen. Um Iesen to maken, mutt een weten, wo dat Iesenerz to finnen is, und woans een dat to dat Iesen reduzeern kunn. Dorto bruukt een vel Hitt, un dat geiht blots mit en Kohlenfüür - Holt warrt nich hitt noog. De Kohle hett faken de Köhler ut Holt maakt. Vun circa 800 an geev dat de mier oder minder keltische Hallstattkultur in’n Noorden vun de süden Hälft
En metrisch Eenheitensystem is en Eenheitensystem, dat as en Basisgrött dat Meter oder en dezimal Veelfack dorvun bruken deit. Bispelen dorför sünd dat öllere CGS- un dat ne’ere MKS-System, dat 1960 in dat SI-System opgahn is, dat vundaag begäng is. Metrische Eenheitensystemen warrt hüüt meist överall in de Welt bruukt, mit Utnahm vun eenige wenige Staaten as de USA, woneem noch dat angloamerikaansche Maatsystem anwennt warrt. De Eenheitensystemen internatschonal eenheitlich to maken harr den Sinn, den Ümgang mit Maten un Grötten lichter un direkt vergliekborer to maken. De Fäll, dat man sik verkehrt verstahn deit, schülln gliektietig minnert warrn. Dat weer nich blots vun Bedüden för de Technik un de Wetenschop, man ok för de Industrie un för’n Hannel. De Nütten – natschonal un internatschonal – vun en eenheitlich un slaten System vun Eenheiten un Grötten weer groot för den wetenschopplichen Uttuusch. Dordör weer dat Ümreken vun verschedene Grötten nich mehr nödig, wodör Fehlers minnert warrt. Bito geev dat ok mehrdüdige Bedüden vun eenige Eenheiten, bi de een sik verdoon künn. To’n Bispeel geev dat op dat Rebeet vun’t latere Düütsche Riek bit 1870 noch üm un bi 300 ünnerscheedliche Flachmaten. Aver ok Maateenheiten mit den glieken Naam künnen ünnerscheedlich
Anguilla betekent Anguilla, karibische Insel-Kolonie vun dat Vereenigte Königriek, Anguilla, Oort in Mississippi, USA, Anguilla (Aal), Geslecht von Fisch. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Krüüztog weer en Krieg von europääsche Rüters gegen islaamsche Herrscher in't Middelöller, to'n Bispeel Saladin. Dat geev söben Krüüztöög. Dee erste weer noh't Grote Schisma. De eerste Krüüztog worr vun'n Paapst Urban II. mookt. Dat weer vun 1096 bet 1099. Wegens dissen Krüüztog kunnen Krüüzfohrer in Jerusalem dat Königriek Jerusalem grünn. In't Johr 1270 weer de letzte Krüüztog. Krüüzfohrer harrn ok Kriegen gegen de Stedinger un anner Volksgruppen. Den Düütschen Orden un anner Krüüzfohrerorden, t. B de Johanniters un Maltesers gifft dat vandage noch. Henryk Sienkiewicz: Krzyżacy (Book op poolsch över ene Slacht vun Krüüzfohrers in Oostpreußen) Krüüztog. Mehr Biller, Videos oder Audiodateien to’t Thema gifft dat bi Wikimedia Commons. Laiou/Mottahedeh (Ruutgever.): The Crusades from the Perspective of Byzantium and the Muslim World, Internet Medieval Sourcebook, bi fordham.edu (engelsch)
Disse Artikel is man blots en Stubben. Du kannst Wikipedia helpen un em verbetern. De Internatschonale Geldfonds (IGF), up Engelsch International Monetary Fund (afkört’ „IMF“), up Hoochdüütsch Internationaler Währungsfonds („IWF“) is en Sunnerorganisatschoon vun de Vereenten Natschonen. He is en „Susterorganisatschoon“ vun de Weltbank-Grupp un sitt in Washington D.C., in de USA. To siene Upgaven höört dat, de internatschonale Tosamenarbeit in de Geldsortenpolitik vöran to bringen, den Welthannel grötter un leifiger to maken, Wesselkurse stabil to holen, Kredite to vergeven, en Oge up de Geldpolitik to smieten un technische Hölp to geven. De IGF is an’n 22. Juli 1944 grünnt wurrn. Verschedene Länner harrn sik dor afsnackt. In’n Mai 1946 füng he mit eerste Arbeiten an, man so richtig los gahn is dat denn vun den 1. März 1947 af an. Wat he to doon harr, weer vördem in Bretton-Woods, en lüttje Stadt in den US-Bundsstaat New Hampshire afsnackt wurrn. Dor weern vun’n 1. bit to’n 22. Juli 1944 allerhand Saken verhannelt un afsnackt wurrn, wie dat System vun de Weltweertschop wedder in Gang kamen konn. Tohopen mit de Weltbank-Grupp warrt de IGF vundeswegen en „Bretton-Woods-Institutschoon“ nömmt. In’n Momang höört 186 Staaten as Liddmaten to den IGF mit to. Ehr
Dat ole Ägypten was ene Zivilisatschoon langes den Nilstroom in Ägypten, de na de prähistoorsche Tied upkam un an un bi 3100 v. Chr. begünn, as na de traditschonelle ägyptsche Historienschrieverie Köning Meni Böver- un Unnerägypten verenige. De Tied van olen Äygpten deelt sik in dree Rieke: dat oolde Riek to’n Beginn van de Bronzetied, dat Middelriek un dat Nie Riek in de late Bronzetied. Den Hoogpunkt hadde dat ole Ägypten in’n Niegen Riek, as de Zivilistachoon dat Land an’n Nil bet na Nubien un ook grote Deele in de Levante beheersche. Na düsse Tied begünn lütt bi lütt de Daalgang. In den Verloop van de Tied verövern verscheden frömde Mächte dat Land, eerst de Hyksos, denn de Nubiers, de Assyrers, de Achämeniden un ook de makedoonsche Köning Aleaxander de Grote. Dat ptomelääsche Riek na Alexander sienen Dood beheersche dat Land bet 30 v. Chr., as de Römers dat Land in de Heerschopstied van Kleopatra VII. verövern un ene röömsche Provinz maken. Bet 642 n. Chr. bleev dat Land in de Hand van’n byzantinschen Riek. De Nil was de Levensader för dat ole Ägypten. De fruchtbaren Wiesen langs den Över maken dat den Minschen licht de Buerie to beginnen un
Bullitt betekent Bullitt County, Kreis in Kentucky, USA, Bullitt, Film ut dat Johr 1968. Bullitt is de Familiennaam von Alexander Scott Bullitt (1761–1816), US-amerikaanschen Politiker, Kay Bullitt (1914–2005), brietsche Tennisspelerin, William C. Bullitt (1891–1967), US-amerikaanschen Diplomaat un Schriever, William Marshall Bullitt (1873–1957), US-amerikaanschen Jurist. Kiek ok bi: Bullit. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bullitt is de Titel vun en US-amerikaanschen Thriller vun den Speelbaas Peter Yates ut dat Johr 1968. De Inholt baseert op den Roman Mute Witness vun Robert L.Pike (en Pseudonym vun Robert L. Fish). De Film höört to de bekannsten vun den Schauspeeler Steve McQueen, de in de Hööftrull to sehn is. Sünners is ok, dat de hele Film an Originalschauplätz dreiht worrn is. De Film is sünners ok bekannt för een vun de längsten un spektakulärsten Autojagdszenen vun de Filmhistorie in San Francisco twüschen en 1968 Ford Mustang Fastback un en Dodge Charger R/T. De knapp teihn Minuuten lange Sequenz sünd in ruchweg dree Weken dreiht worrn un bargt keen Dialogen. De Polizist Frank Bullitt vun de Polizei vun San Francisco warrt vun den ehrgiezigen Staatsafkaat Walter Chalmers beopdraagt, op en Kroontügen optopassen, de bi en Anhören in’n Senatsutschuss utseggen schall. Chalmers hett de Afsicht, dör disse Anhören Punkten bi’t Bekämpen vun’t Verbreken to sammeln, vun wegen dat he vör’n Senat kandideeren deit. De hele Film speelt in de Tiet vun dat Wekenenn vun Freedag- bit Sünndagnacht. De Tüüg Ross hett mit sien Broder Peter in Chicago för de Mafia arbeit, woneem he vun sien Baas twee Millionen Dollar
Sardinien (sardisch: Sardigna, Sardinna oder Sardíngia, italieensch: Sardegna, katalaansch: Sardenya), is – nah Sizilien – dat tweetgröttste Eiland in de Middellannsche See. De fröhen Ägypter hebbt de Insel Schardana, de Euboier „Ichnoussa“ un de Greeken „Sandalyon“, wiel hör Form an en Footafdruck erinnert. Dat Eiland bild mit eenig vun hör vörlaagert Eilannen die glieknaamig autonome Region vun Italien. De Region Sardinien hett en Rebeet vun 24.090 km² un 1,65 Million Inwahner (Stand: 31. Mai 2005). De Hööftstadt is Cagliari. De gröttste Deel vun de Bevölkerung up Sardinien snack en Dialekt vun de Sardische Spraak, de to de Familie vun de romaansch Spraaken hörrt. In de Praxis wurrd in dat apenliche as ok in dat private Leven italieensch snackt. De gröttste Deel vun de Bevölkerung hörrt to de röömsch-kathoolsch Kark. Sardinien is politisch en to Italien hörend Eiland in de Middellannsche See.Se liggt 202 km (190 km vun dat Eiland Monte Argentario) van dat italieensch Fastland weg, dortüschen liggt dat Tyrrhenische Meer. Vun Tunesien in’ Süüden is Sardinien 184 km weg. In’ Noorden liggt 12 km weg Korsika, trennt blots dör de Bocche di Bonifacio. In’ Westen liggt Menorca de to Spanien hörend Baleareninsel am nächsten (335km). De autonome Region Sardinien
Disse Artikel is man blots en Stubben. Du kannst Wikipedia helpen un em verbetern. Dat Ole Grekenland weer ene vun de Hoochkulturen vun de Antike. Dat ward seggt, dat dat ole Athen de eerste Demokratie weer. Platon, de vun Philosophiehistorikern de wichtigste Philosoph vun de Antike gellen laten ward, weer Athener. Man ok Sparta, Theben un Korinth spelen ene grote Rull. In't Ole Grekenland weer för vele Lü nich klor, dat Minschen, de in de Slaverie lävt, in lieke Maten Minschen sünd, as de Freen. De olen Greken harrn, rund um de Olympschen Gödder to, ene Mythologie, de noch hüüt bekannt is. Ok Byzanz un Steder in Lüttasien un Italien hören to't Ole Grekenland. Greken oder Phönizier hebben ok de vandage tweetgröttste Stadt vun Frankriek, Marseille grünnt. De Tiet vun't klassische Athen weer ganz in de Iesentiet. Aristoteles, een vun de wichtigsten Lüde in de Historie vun de Wetenschop un sünnerlich vun de Philosophie, leev in't Ole Grekenland. In disse Tiet leven ok in anner Länner noch vandage beröhmte Schrievers un Denkers, to'n Bispeel Jesaja un Konfuzius.
George Herbert Hitchings (* 18. April 1905 in Hoquiam, Washington; † 27. Februar 1998, Chapel Hill, North Carolina) weer en US-amerikaansch Biochemiker. He weer lang Tiet as Forschungs-Direkter vun de Burroughs Wellcome & Company tätig. 1988 kreeg he gemeensam mit James Whyte Black un Gertrude Belle Elion den Nobelpries för Physiologie oder Medizin. He forsch inbesünnere över de de Ünnerscheeden in de Nucleinsüerestoffwessel vun minschlichen Zellen, Krebszellen, Bakterien, Viren un Protozoen. De so wunnen Erkenntnisse hebbt wesentlich to de Verbeterung vun de Kamp tegen Krebszellen bidragen. Autobiographie up de Siet vun de Nobelpries (engelsch) Normdaten: GND: 110178602 (OGND, AKS) | LCCN: n82100494 | VIAF: 72660 | Wikipedia-Personensöök
Dr. No betekent Dr. No, James-Bond-Roman vun Ian Fleming ut dat Johr 1958, Dr. No, Verfilmen dorvun ut dat Johr 1962. Kiek ok bi: Dr. Now. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Dat Greeksche Schisma weer dat End vun de Mier-oder-Minder-Eenheid vun de Kark. Dat Greeksche Schisma weer in't Johr 1054. De Paapst un de Patriarch vun Konstenopel (Byzanz) weern in ene Striederie, wer de höchste vun de twee sien sülld. Dat weer worüm de röömsch-kathoolsche Kark un de greeksch-kathoolsche Kark sülvständig worrn sünd. De meeste Christen in Asien, Serbien, Grekenland, Bulgarien, Rumänien un Russland weern noh 1054 Liddmaten vun greeksch-orthodoxe Kark un de meesten in Polen un Westeuropa vun de röömsch-kathoolsche Kark.
Dr. No is en britischen Speelfilm ut dat Johr 1962, de op den gliek nöömten Roman vun Ian Fleming baseert. Dat is de eerste vun de James-Bond-Filmreeg, de op de Grundlaag vun Flemings Romanen entstahn sünd. De Hööftrullen weern vun Sean Connery un Ursula Andress speelt, de beide mit dissen Film jemehrn internatschonalen Dörbrook harrn. In Jamaika verswinnt op unklore Wies de MI6-Agent Jon Strangways, de dor statschoneert is. De Funkkuntakt is afbroken, ofschoonst en technisch Problem utslaten warrn kann. De britische Agent James Bond mit de Beteken 007 warrt dorophen dorhen schickt, üm natoforschen, woneem de Agent bleven is un gleiktietig ok, üm ruttofinnen, wat un woneem de Born vun seltsome Energiebülgen is, de de Flaagbahnen vun US-amerikaansche Raketen ut Cape Canaveral stört. In’n Film warrt disse Bülgen as Toppling betekent. In Jamaika schall he Kuntakt opnehmen to den CIA-Agenten Felix Leiter, aver kuum in Kingston ankamen warrt he al vun en Attentäter affungen, de em an’n Kragen will. Natürlich markt Bond foorts wat los is un kann em utschalten. Glieks nimmt he sien Arbeit op un kiekt sik de Lüüd an, mit de Strangways toletzt to doon harr. Dorbi lehrt he ünner annern den Metallurgen Professer Dent kennen.
Franciscus "Frans" Albertus Antonius Johannes Maassen (* 27. Januar 1965 in Haelen) is en ehmalger nedderlannsch Radrennfohrer. He wunn in sien Loopbahn, de van 1987 bit 1995 düer, tweemal de Belgien-Rundfohrt un 1994 de Luxemburg-Rundfohrt un todem 1990 den Étoile de Bessèges as ok den Piel vun Brabant un 1991 dat Amstel Gold Race. Siet 2005 arbeit he as stellvertredend Sportdirekter för de Rabobank-Mannschap. Maassen up Radsportseiten.net
De Samtgemeen Reten/Aller is en Samtgemeen in’n Landkreis Heidkreis, in de sik veer Gemenen för de Afwickeln vun de Verwaltenssaken tohopenslaten hebbt. Se hett 4554 Inwahners (Stand 31. Dezember 2016). De Sitt vun de Samtgemeenverwalten is in de Stadt Reten. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Heidkreis beschreven un kann dor naleest waarn. De Samtgemeen gifft dat siet 1974. Se is dormols in’n Rahmen vun de Rebeetsreform vun’t Land Neddersassen nee billt worrn. De Samtgemeen Reten/Aller liggt in’n Süüdwesten vun’n Landkreis un warrt na Noorden hen vun de Eenheitsgemeen Wasra afgrenzt. In’n Oosten slutt sik de Samtgemeen Ahlden an. In’n Süüden vun de Samtgemeen slutt sik de Landkreis Nienborg/Werser mit sien Samtgemenen Steembke un Heemsen an un na Westen to liggt de Landkreis Veern mit sien beiden Eenheitsgemenen Dörbern un Kerklinneln. As de Naam al seggt, hett de Stroom Aller sien Loop dört Rebeet vun de Samtgemeen. To de Samtgemeen Reten/Aller höört de nafolgen Gemenen: Stadt Reten Gemeen Böhm Gemeen Hüßel Gemeen Frankenfeld De Samtgemeenraat vun Reten/Aller besteiht blangen den Samtgemeenbörgermeester ut veerteihn wählte Raatsliddmaten, de sik op twee Frakschonen verdeelt. De letzte Kommunalwahl weer in’t Johr 2011:
Disse Artikel is man blots en Stubben. Du kannst Wikipedia helpen un em verbetern. Apartheid (uut afrikaans apartheid) weer dat rassistsche Systeem, dat de Raßen in Süüdafrika un Namibia, dat in de Tied unner süüdafrikaanschen Mandaat stund, vun 1948 bet 1990 na Klöör van de Huud scheden het. De Apartheid güng uut van baasskap („Vöörheerschop“) , ene Idee, dat de „Blanken“, wat de witte Minnerheid in Süüdafrika is, in den Land dat Seggen hebbt över de Swarten. Na düsse Idee weer de Politik, de Sellschop un Weerdschop uutricht. Na dat Systeem hadden de Witten den höögsten Status, denn kemen indische Lüde un de Kleurlinge oder Coloured, unner stünnnen de Swarten. Ook vandage wiest sik düsse Ungliekheid noch un nimt jümmer och Inflood up den Alldag in Süüdafrika. In de Tiet vun de Apartheid weren de Blanken an de Macht, un de Swarten, wat de Mehrheit is un weer, weern ahn Stimmrecht. Dat geev Sittbanken, wo stünn slegs blanke (blots Witte). De ideoloogsche Begrünner un Architekt vun de Apartheid-Politik weer Hendrik Frensch Verwoerd. Annere Ministerpräsidenten vun Süüdafrika vun de Tiet weren Johannes Gerhardus Strijdom, Balthazar Johannes Vorster un Pieter Willem Botha. All Ministerpräsidenten vun disse Tiet weren Buren, dat heet Afrikaansch
De Boy-Gobert-Pries is en Hamborger Theaterpries för junge Nawassschauspelers, de an Hamborger Bühnen speelt. De Pries is mit en Summ vun 10.000 Euro doteert un warrt siet 1981 eenmol in’t Johr vun de Körber-Stiftung verleht. Nöömt is de na den Schauspeler un Speelbaas Boy Gobert, de in Hamborg boren weer un lange Tiet as Indenant an’t Thalia-Theater arbeit hett. 1981: Susanne Lothar 1982: Peter Faerber un Imogen Kogge 1983: Esther Hausmann 1984: Andrea Bürgin un Marion Elskis 1985: Ulrich Tukur 1986: Hans Kremer un Daniela Strietzel 1987: Traudel Sperber un Stefan Kurt 1988: Michael Maertens 1989: Silke Jensen un Annette Mayer 1990: Annette Paulmann 1991: Susanne Schäfer un Marcus Bluhm 1992: Martin Wuttke 1993: Dietmar König 1994: Anne Weber un Ulrich Bähnk 1995: Alexandra Henkel 1996: Sylvie Rohrer 1997: Judith Engel 1998: Caroline Ebner 1999: Susanne Wolff 2000: Stefanie Stappenbeck un Max Hopp 2001: Fritzi Haberlandt 2002: Maren Eggert 2003: Wiebke Puls 2004: Hans Löw 2005: Paula Dombrowski 2006: Julia Nachtmann 2007: Katrin Wichmann 2008: Lisa Hagmeister 2009: Stefan Haschke 2010: Thorsten Hierse 2011: Mirco Kreibich 2012: Julian Greis 2013: Julia Riedler 2014: Birte Schnöink offizielle Websteeed bi de Körber-Stiftung
De Arteria laryngea superior („bövere Kehlkoppslagader“), de in de Deermedizin as Arteria laryngea cranialis betekent warrt, is en Arterie vun’n Hals. De Slagader twiegt ut de Arteria thyroidea superior af un tütt tosamen mit den binneren Twieg vun’n Nervus laryngeus superior ünner den Musculus thyrohyoideus na’n Kehlkopp. Se dörstött de Tungenbeen-Kehlkopp-Membran (Membrana hyothyroidea) un versorgt den böveren Deel vun’n Kehlkopp bit na de Stimmritz mit suerstoffriek Blood. In’t Deerriek versorgt se bi de Ornen vun de Poorhovers ok den vörderen Deel vun’n Thymus. T.H. Schiebler (Hrsg.): Anatomie. Springer, Heidelberg 2005. ISBN 3-540-21966-8. Horst Wissdorf: Praxisorientierte Anatomie und Propädeutik des Pferdes. Schlütersche, 2002, S. 240. ISBN 978-3-7944-0198-7 J. Von Wustinger un N. Pospieszny: Die arterielle Vaskularisation des Schweinethymus in der zweiten Hälfte der pränatalen Periode. In: Anatomia, Histologia, Embryologia Volume 13 (2007), S. 341–350
Alim Market (op Platt so veel as „Alims Markt“) is en düütsche Kortfilm-Kummedie vun den düütsch-töörkschen Speelbaas Özgür Yıldırım ut dat Johr 2004. De Film speelt in Hamborg. De Film hannelt vun den jungen Törken Alim, de as Gröönhöker arbeit. In de glieken Straat gegenöver vun den egen Laden gifft dat noch en tweeten Gröönhöker, woneem de junge Greek Korda wahnt. Fröher weern de beiden mol befrünnt, man een Dag hett dat en Unfall geven, bi den Korda mit sien VW-Bus ut Versehen den Vadder vun Alim vör’n Laden doodföhrt hett. In de Familie wahnt baven den Laden ok noch de olle kranke Dede, de vun Alim foddert, dat he Korda ümbringt, üm so den Dood vun sien Vadder torüchtobetahlen un de Familienehr to wohren. Dede seggt, dat he in’t Paradies intehn müch, aver nich eher doodblieven kann, dat Alim sien Plicht doon hett. Alim sitt nu twüschen de Stöhl: to’n een will he natürlich keen Ehrenmoord an sien Fründ Korda begahn, to’n annern aver drauht Dede, dat he sien Testament ännern lett un Alim dormit den Laden wegnimmt un an siene Kusine Sultan gifft, wenn he den Dood nich torüchbetahlt. He betekent em as’n Schannen för de Familie. Op
Disse Artikel is man blots en Stubben. Du kannst Wikipedia helpen un em verbetern. De Sozialismus is een vun de groten dree Ideologien in de Politik, de in dat 19. Johrhunnert upkamen sünd. De annern beiden sünd de Liberalismus un de Konservatismus. Wat Sozialismus nipp un nau bedüden deit, is nie nich akraat fastleggt wurrn. Un so gifft dat dor bannig veele Aarden vun. Dat geiht vun Gruppen, de dat man bloß up en Reform afsehn hefft, de Parlamentarismus un Demokratie gellen laten wüllt un de na de Kant vun de Sozialdemokratie utslahn doot bit hen to radikale Gruppen, de in ene Revolutschoon upkamen sünd un de up de Grundlage vun den Kommunismus staht un anners nix, as man ehre egene Meenung gellen laten wüllt (Totalitarismus, Realsozialismus). Sozialisten meent, sunnerlich keem dat dor up an, datt all Minschen liek weern un datt jem ok liek veel vun de Göder up düsse Eer tostünn. Ok meent se, de Minschen schollen een den annern hölpen un bistahn (Liekheit, Gerechtigkeit, Solidarität). Meist hoolt se dor ok veel vun, wenn dat Doon un Anpacken vun soziale Gruppen, de sik för ene betere Tokumft insetten doot, mit dat Nadenken över en Kritik an de Sellschop
Özgür Yıldırım (* 12. September 1979 in Hamborg) is en töörksch-düütschen Filmspeelbaas. Yıldırım is de Söhn vun en töörkschen Gastarbeiterfamilie. He füng invt Öller vun ölven Johren an, Geschichten to schrieven. Mit 14 hett he sien eerst Book publizeert, den Horroroman Graue Nächte. As he mit de School fardig weerm hett Yıldırım an de Hamburg Media School dat Fack Regie studeert. Fatih Akın segg över em, dat he een vun de „talenteertsten düütschen Jungspeelbasen“ weer. De ersten Kortfilmen, de he dreiht hett sünd to’n Deel mit Priesen uttekent worrn, as to’n Bispeel Alim Market ut dat Johr 2004. Sien eersten langen Speelfilm hett Yıldırım 2007 dreiht. För dissen Film mit den Titel Chiko hett he ok sülvst dat Dreihbook verfaat. Dat Book is 2008 mit den Dreihbookpries vun de Noordischen Filmdaag in Lübeck uttekent worrn. Chiko, de op de Berlinale 2008 ooropföhrt worrn is, weer dat Johr dorop in veer Kategorien för den Düütschen Filmpries vörslahn, üner annern ok as Best Speelfilm. Yıldırım sülvst is nochmol för sien Dreihbook uttekent worrn. http://www.abendblatt.de/daten/2008/02/09/845978.html http://www.hamburgmediaschool.com/film/studierende/absolventen/profile/YildirimOezguer.php Petra Haase: Hamburger Ghetto-Story. In: Lübecker Nachrichten. 17. April 2007; S. 31 http://www.filmportal.de/df/e6/Artikel,,,,,,,,054775A4F2F49F04E04053D50B377235,,,,,,,,,,,,,,,,,,,,,,,,,,,.html Websteed Düütsch Filmınstitut Özgür Yıldırım (Speelbaas) in de Internet Movie Database (engelsch)